Številka: 410-268/2016

Datum: 11. 4. 2018

**MESTNI SVET**

**MESTNE OBČINE PTUJ**

**ZADEVA:** Informacija o Premoženjski bilanci Mestne občine Ptuj na dan 31. 12. 2017

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 75. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15 in 9/17), seznanjam mestni svet z Informacijo o Premoženjski bilanci Mestne občine Ptuj na dan 31.12.2017.

Miran SENČAR,

župan Mestne občine Ptuj

Priloge:

* Informacija o Skupni premoženjski bilanci
* Skupna premoženjska bilanca občine na dan 31. 12. 2017

**Informacija o Skupni premoženjski bilanci Mestne občine Ptuj na dan 31. 12. 2017**

Skupna premoženjska bilanca občine se sestavi kot zbirna bilanca iz podatkov, izkazanih v premoženjskih bilancah neposrednih uporabnikov občinskega proračuna in posrednih uporabnikov občinskega proračuna. V skladu s 93. členom Zakona o javnih financah (Ur. list RS, št. 11/11- uradno prečiščeno besedilo, 110/11 - ZDIU12, 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A in 14/15 - ZIPRS1415-D, 55/15 – ZfisP, 96/15 - ZIPRS1617, 80/16 - ZIPRS1718, 71/17 - ZIPRS1819 in 13/18) je potrebno premoženjsko bilanco občine do 30. aprila v prihodnjem letu predložiti Agenciji za javnopravne evidence in storitve. Mestna občina Ptuj je predložila Skupno premoženjsko bilanco občine na dan 31.12.2017 v spletno aplikacijo AJPES-a dne 11.04.2018.

Premoženjska bilanca je pripravljena v skladu s Pravilnikom o pripravi konsolidirane premoženjske bilance države in občin (Ur. list RS št. 106/13 in 94/14). Podlaga za sestavitev premoženjske bilance so premoženjske bilance neposrednih proračunskih uporabnikov (proračuna, upravljavca EZR ter 8 četrtnih skupnosti) in premoženjskih bilanc 18 občinskih posrednih proračunskih uporabnikov (javnih zavodov); skupaj je torej sestavljena iz 28 premoženjskih bilanc.

Skupna premoženjska bilanca Mestne občine Ptuj na dan 31.12.2017 izkazuje premoženje v višini 241.766.790 EUR, kar je za 907.084 EUR (0,37

%) manj kot na dan 31.12.2016. Največje je zmanjšanje sedanje vrednosti nepremičnin in je posledica povečanih popravkov vrednosti zaradi obračunane letne amortizacije.

Skupna premoženjska bilanca Mestne občine Ptuj zajema na strani aktive : neopredmetena dolgoročna sredstva, nepremičnine ( zemljišča, stanovanja, poslovne prostore in nepremičnine v gradnji ali izdelavi), opremo, terjatve za sredstva dana v upravljanje proračunskim uporabnikom, zaloge, dolgoročne kapitalske naložbe, dolgoročno dana posojila in depozite, denarna sredstva ter dolgoročne, kratkoročne in druge terjatve.

Pasiva premoženjske bilance izkazuje splošni sklad, rezervni sklad, dolgoročno prejeta posojila ter dolgoročne, kratkoročne in druge obveznosti .

Pripravil: Oddelek za javne finance

Miran SENČAR,

župan Mestne občine Ptuj